Lerchenberg-gimnazio (Altenburg)

Lerchenberg-gimnazio (germane: Lerchenberggymnasium) estas ŝtata lernejo en Altenburg (Germanujo; Borchertstraße 2-4). Ĝi fondiĝis en 1964 kiel Politeknika Supera Lernejo (POS) kaj iĝis gimnazio en 1991. Direktoras Simone Preißler respondecante pri ĉ. 48 instruistoj kaj 620 lernantoj. Oni planis komence de la 1960-aj jaroj novan POS-lernejon sur la monteto Lerchenberg, situanta proksime de la ĉefa stacidomo. Post du jaroj da konstruado ekis la instruo en aŭtuno 1964. Tiam la komplekso konsistis el 20 klasoĉambroj kaj pluraj specialaj faksalonoj. Por sportumado oni disponis pri gimnastikejo kaj liberaeraj terenoj. La ĉ. 150 internuloj estis prizorgataj en ses libertemppasigaj ĉambroj respektive sur verdaj zonoj apudaj. La lernejaj ĝardenoj ankaŭ servis por konkreta utiligo: legomojn tie kreskintajn oni ankaŭ uzis por la lerneja kuirejo. Komence estis surloke sep centoj da lernantoj. Post la Turniĝo oni transprenis la uestgermanan lernejsistemon kaj la tuto iĝis gimnazio. Amikara societo Verein der Freunde und Förderer des Lerchenberggymnasiums helpas i.a. malfermi nekutimajn monrimedajn fontojn. Oni fokusiĝas pri lingvoj (angla, franca, rusa, latina, hispana) kaj ofertas tuttagan instruadon ĝis la 4-a horo posttagmeza. Interŝanĝprogramoj flegatas kun lernejoj en Polujo kaj Norvegujo. Krome unufoje ĉiuj rajtas iri semajnon al Anglujo. Bibliotekoj kaj moderna informadika infrastrukturo plifaciligas lernadon kaj lernigadon. La lernantoj mem povas engaĝiĝi ekz. en la lerneja konsilio, teatrotrupo kaj jarlibra kunlaboro. Ne forgesindas ilia partopreno en diversaj konkursoj (ekz. natursciencaj) kontraŭ lernantoj el aliaj lernejoj. Eksteraj ligiloj hejmpaĝo paĝaro de la amikara societo filmeto okaze de la 20-a datreveno fondiĝa oficiala prezento - ĉe: ThILLM Notoj